**Paul McCarthy** (født 4. august 1945 i Salt Lake City, Utah) er en amerikansk kunstner som bor og arbeider i Los Angeles, California.

Bakgrunn
--------

McCarthy tok kunstutdannelse først ved Weber State University i Ogden, Utah, og senere ved University of Utah; han ble uteksaminert fra University of Utah i 1969. Deretter tok han en *bachelor of fine arts*-grad (BFA) ved San Francisco Art Institute, med fordypning i malerkunst. I 1972 studerte han film, video og kunst ved University of Southern California; studiene førte frem til graden *master of fine arts* (MFA). Fra 1982 til 2002 underviste han i performance, video, installasjonskunst og performance art-historie ved University of California, Los Angeles. På sine eldre dager har McCarthy arbeider hovedsakelig med videokunst og skulptur.

Selv om han utdannet seg til maler, har McCarthys kunstnerskap vært konsentrert om hverdagsaktiviteter og det kaoset som de skaper. Mange av verkene han laget på slutten av 1960-tallet, som *Mountain Bowling* (1969) og *Hold an Apple in Your Armpit* (1970), ligner på verkene til grunnleggeren av konseptet *Happenings*, Allan Kaprow, som McCarthy også samarbeidet med fra tid til annen.

Verker (utvalg)
---------------

*Sweet Brown Snail* av Jason Rhoades og Paul McCarthy; verket befinner seg i Bavariapark samt i Verkehrszentrum i Deutsches Museum i München.
*Boxhead* (2001); verket er en del av samlingen til Centro de Arte Contemporânea Inhotim i Brumadinho/Brasil
<i id="mwNg">Santa Claus</i> (2001); denne versjonen befinner seg på Eendrachtsplein i Rotterdam, Nederland. I Gamlebyen i Oslo finnes det en rød versjon av det samme verket.
McCarthy arbeider blant annet med performance, skulptur, installasjon, film og "*painting as action*". Hans referansepunkter er på den ene siden ting som er typisk amerikanske, som Disneyland, B-filmer, såpeoperaer og tegneserier; han er en kritisk analytiker av massemedia og det forbruksdrevne amerikanske samfunn og dets hykleri, doble standarder og undertrykkelse. På den annen side er det europeisk avantgardekunst som har hatt størst innflytelse på hans kunstneriske formspråk. Blant annet har han blitt påvirket av *Lost Art Movement*, Joseph Beuys, Sigmund Freud, Samuel Beckett og den kortlivede kunstbølgen som har fått betegnelsen *Wiener Aktionismus*.

> Jeg begynte å lage videoer på begynnelsen av 1970-tallet. De første dreide seg om oppfatning og illusjoner. Kameraet var oppned, eller så brukte jeg speil, slike ting. Men jeg begynte også å lage videoer som var *performances* i den forstand at jeg selv tok plass foran kameraet. Jeg jobbet stort sett alene med kameraet, på atelieret. Det var ikke mange gjenstander i rommet. Jeg gjorde noe, og tok det opp på video. [Det jeg gjorde, var ofte ting jeg gjorde mange ganger, og rent intuitivt.] Ma Bell var en av de første handlingene jeg gjorde som involverte væsker, i dette tilfellet motorolje. Jeg hadde ikke planlagt å lage det verket. Det skjedde spontant. Det var den første videoen med en *persona*.
> 
>

Referanser
----------

1. ↑  Cotter, Holland (27. juni 2013). «'Paul McCarthy: WS' Turns a Magic Mirror on Excess». *The New York Times*. Besøkt 29. juli 2017.
2. ↑  Olsen, Nina Schyberg (4. juni 2018). «Knallrød nisse i rundkjøringen». *Nordstrands Blad* **(norsk)**. Besøkt 22. desember 2023.
3. ↑  Hoffmann, Jens; McCarthy, Paul (2010). Berg, Stacen, red. *Paul McCarthy's Low Life Slow Life*. Ostfildern: Hatje Cantz Verlag. ISBN 978-3-7757-2573-6. : interview with McCarthy by Stacen Berg
4. ↑  «Paul McCarthy on the Messy, Lonely Truth Behind How He Got His Start as an Artist».